फिन सोमावसारफिनगोन नामा आसाम डिभाइड फिफटि-फिफटि, न’ बड’लेण्ड न’ रेस्ट, बड’लेण्ड मोनाबा जों जिराया, जोंनो नांगौ बड’लेण्ड बायदि अख्रां गोमसारनाय जांख्रिथाय। थामथि बर’ गोरोबथानि दफाफोरखौ मावफुंनायनि बेलायाव मिरु आरो रायजो सोरखारनि बाबांसिन आरो गोहैलो खामानिनि थाखाय बे हुमखिखौ होदों बर’ गोजोन सावरायनायनि सानै गेजेर सावरायगिरि राजकुमार पृथ्बीराज नारायण देब आरो थुलुंगा बसुमतारीआ। बे बोसोरनि 27 जानुवारीयाव दिल्लीयाव सुजुजादोंमोन थामथि बर’ गोरोबथाया। आगजें लाग्रा आफाद एन डि एफ बिनि गासैबो हानजाखौ लानानै दुलाराय बर’ फरायसा आफाद आरो इउ पि पि अ’नि गेजेराव सागान होलायदोंमोन बे बर’ गोरोबथायाव। गोरोबथा सुजुनायनि समाव नुजादोंमोन मिरु नखर मन्थ्रि अमित श्वाह, आसामनि गिबि मन्थ्रि सर्बानन्द सनवाल, बै समनि बिटिसिनि गाहाइ मावफुंगिरि सोद्रोमा हाग्रामा महिलारी, आसामनि मन्थ्रि हिमन्त बिस्व शर्माजों गोबां दैदेनगिरि।